Alla Kushnir

Alla Kushnir-Stein (vene keeles Алла Шулимовна Кушнир Alla Šulimovna Kušnir; 11. august 1941 Moskva – 2. august 2013 Tel Aviv) oli maletaja ja ajaloolane, naiste suurmeister (1976).

Kušnir emigreerus 1974. aastal Nõukogude Liidust Iisraelisse. Ta kaitses 1990. aastal numismaatikaalase doktoriväitekirja ja sai filosoofiadoktoriks (PhD). Ta töötas Tel Avivi Ülikoolis õppejõuna ja tegeles antiikaja müntide uurimisega.

Males pääses Kušnir kolmel korral mängima tiitlimatši maailmameistriga: 1964. ja 1967. aastal pärast naiste MM-i pretendentide turniiri võitmist ja 1971. aastal võites pretendentide finaalmatšis Nana Alekhsandriat. Tiitlimatši mängis ta kõigil kolmel juhul Nona Gaphrindašviliga, kuid kaotas need matšid.

Kushnir mängis kolmel naiste maleolümpial, kust sai kolm kuldmedalit, neist kahel korral esinedes Nõukogude Liidu (1969, 1972) ja ühel korral Iisraeli naiskonna koosseisus (1976).

Ta sai FIDE-lt 1962. aastal naiste rahvusvahelise meistri ja 1976. aastal naiste suurmeistri nimetuse. 

Tunnustus
1972 – teeneline meistersportlane (seoses emigreerumisega võeti 1974. aastal Kushnirilt aunimetus ära)

Välislingid

Kategooria:Nõukogude Liidu naismaletajad
Kategooria:Iisraeli naismaletajad
Kategooria:Iisraeli ajaloolased
Kategooria:Sündinud 1941
Kategooria:Surnud 2013